Ασκήσεις
Άσκηση 1: Γράψτε ένα πρόγραμμα που χρησιμοποιεί την input για να ζητά από το χρήστη το όνομά του και στη συνέχεια να τον καλωσορίζει.
Εισάγετε το όνομά σας: Μαρία
Γειά σου Μαρία
Άσκηση 2: Γράψτε ένα πρόγραμμα που προτρέπει τον χρήστη να εισάγει ώρες και ωρομίσθιο και να υπολογίζει τον ακαθάριστο μισθό του.
Εισάγετε τις Ώρες: 35
Εισάγετε το Ωρομίσθιο: 2.75
Μισθός: 96.25
Δεν ασχολούμαστε με το να βεβαιωθούμε ότι η αμοιβή έχει ακριβώς δύο ψηφία μετά την υποδιαστολή προς το παρόν. Αν θέλετε, μπορείτε να παίξετε με την ενσωματωμένη συνάρτηση της Python, την round για να στρογγυλοποιήσετε σωστά την αμοιβή που προκύπτει, σε δύο δεκαδικά ψηφία.
Άσκηση 3: Ας υποθέσουμε ότι εκτελούμε τις ακόλουθες εντολές εκχώρησης:
πλάτος = 17
ύψος = 12.0
Για καθεμία από τις παρακάτω εκφράσεις, γράψτε την τιμή της έκφρασης και τον τύπο (της τιμής της έκφρασης).
1. πλάτος // 2
2. πλάτος / 2.0
3. ύψος / 3
4. 1 + 2 * 5
Χρησιμοποιήστε τον διερμηνέα της Python για να ελέγξετε τις απαντήσεις σας.
Άσκηση 4: Γράψτε ένα πρόγραμμα που ζητά από τον χρήστη μια θερμοκρασία σε βαθμούς Κελσίου, μετατρέπει τη θερμοκρασία σε βαθμούς Φαρενάιτ και εκτυπώνει την θερμοκρασία που προκύπτει.

Άσκηση 5: Στη Σελήνη το βάρος ενός αντικειμένου είναι το 1/6 του βάρους του στη
Γη. Στην Αφροδίτη το βάρος ενός αντικειμένου είναι 0,9 φορές το βάρος του στη Γη. Στον Ήλιο το βάρος ενός αντικειμένου είναι 27,07 φορές το βάρος του στη Γη, αλλά όταν βρίσκεται κανείς εκεί η αύξηση του βάρους δεν είναι το βασικότερο πρόβλημα. Να γράψετε πρόγραμμα που θα ζητάει από το χρήστη το βάρος του στη Γη και θα εμφανίζει το βάρος του στη Σελήνη, την Αφροδίτη και τον Ήλιο.

Άσκηση 6: Υπάρχουν πολλά παιχνίδια στα οποία κάποιος σας ζητά να σκεφτείτε έναν μυστικό αριθμό και, μετά από μερικές ερωτήσεις και υπολογισμούς, «μαντεύει» τον αριθμό που είχατε σκεφτεί. Ένα πολύ παλιό παράδειγμα βασίζεται σ’ ένα θεώρημα του κινέζου Sun Tzu, που έζησε κάπου ανάμεσα στον 3ο και τον 5ο αιώνα. Ας υποθέσουμε ότι ο άγνωστος αριθμός είναι ο x. Αν ονομάσουμε α, β και γ τα υπόλοιπα της διαίρεσης του x με το 3, το 5 και το 7 αντίστοιχα, τότε για να βρούμε τον άγνωστο αριθμό θα πρέπει να υπολογίσουμε την τιμή της παράστασης 70α + 21β + 15γ και στη συνέχεια να διαιρέσουμε με το 105. Το υπόλοιπο της διαίρεσης θα είναι ο μυστικός αριθμός. Να αναπτύξετε ένα πρόγραμμα το οποίο ζητάει από το χρήστη να σκεφτεί έναν μυστικό αριθμό από το 1 μέχρι και το 100. Στη συνέχεια, το πρόγραμμα ρωτάει το χρήστη ποιο είναι το υπόλοιπο της διαίρεσης αυτού του αριθμού με το 3, το 5 και το 7 και ανακοινώνει τον μυστικό αριθμό, αφήνοντας το χρήστη έκπληκτο με τις υπερφυσικές του ικανότητες. 


[bookmark: _GoBack]Άσκηση 7: Στο βιβλίο του Yacov Perelman με τίτλο Figures for Fun: Stories and Conundrums υπάρχει το εξής πρόβλημα: Ένας άνθρωπος αδειάζει σ’ ένα τραπέζι ένα κουτί που περιέχει 48 σπίρτα και τα χωρίζει σε τρεις άνισους σωρούς. Παίρνει από τον πρώτο σωρό τόσα σπίρτα όσα υπάρχουν στο δεύτερο σωρό και τα προσθέτει στον δεύτερο σωρό. Στη συνέχεια, παίρνει από το δεύτερο σωρό τόσα σπίρτα όσα υπάρχουν στον τρίτο σωρό και τα προσθέτει στον τρίτο σωρό. Τέλος, παίρνει από τον τρίτο σωρό τόσα σπίρτα όσα υπάρχουν στον πρώτο σωρό και τα προσθέτει στον πρώτο σωρό. Μετά από αυτές τις μετακινήσεις, όλοι οι σωροί περιέχουν το ίδιο πλήθος σπίρτων. Πόσα σπίρτα περιείχε κάθε σωρός αρχικά; Να γράψετε ένα πρόγραμμα που υπολογίζει τη λύση του προβλήματος, ακολουθώντας τη διαδικασία που περιγράφεται αντίστροφα. Χρησιμοποιήστε τρεις μεταβλητές h1, h2 και h3 για το πλήθος των σπίρτων που περιέχει κάθε σωρός. Αρχικά, οι τρεις μεταβλητές θα έχουν την ίδια τιμή, αντιστοιχώντας στην τελική κατάσταση. Ακολουθήστε με την αντίστροφη σειρά τα βήματα που περιγράφονται, γράφοντας τις αντίστοιχες εντολές. Όταν τελειώσετε και εκτελέσετε το πρόγραμμα, οι μεταβλητές  h1, h2 και h3 θα πρέπει να αντιστοιχούν στην αρχική κατάσταση των σωρών, δηλαδή στην απάντηση που αναζητούμε. Στη συνέχεια, συμπληρώστε το πρόγραμμα με τις κατάλληλες εντολές έτσι ώστε να γίνεται και η επαλήθευση της απάντησης. Δηλαδή, με βάση το αρχικό πλήθος σπίρτων που υπολογίσατε για τους τρεις σωρούς, ακολουθήστε κανονικά τα βήματα όπως περιγράφονται, γράφοντας τις αντίστοιχες εντολές. Το πρόγραμμα θα πρέπει στο τέλος να ελέγχει αν οι μεταβλητές h1, h2 και h3 έχουν την ίδια τιμή, επαληθεύοντας τη λύση.
Δώστε ιδιαίτερη σημασία στη σειρά με την οποία πρέπει να εκτελεστούν οι
εντολές που μεταβάλλουν τις μεταβλητές h1, h2 και h3. Αν χρειάζεστε έναν
“σκελετό” για τη λύση της άσκησης, ανατρέξτε στο https://github.com/boukeas/pythonies/blob/master/answer/exercises/matches-incomplete.py

